

**Szigetszentmiklós Város Önkormányzata Képviselő-testületének
7/2022.(IV.28.) ÖNKORMÁNYZATI RENDELETE
az önkormányzat 2021. évi költségvetésének zárszámadásáról**

Szigetszentmiklós Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

(1) Szigetszentmiklós Város Önkormányzatának (a továbbiakban: önkormányzat) 2021. évi költségvetése zárszámadásának címrendjét az 1. melléklet tartalmazza.

(2) A többségi önkormányzati tulajdonú gazdasági társaságok felsorolását az 2. melléklet tartalmazza.

(3) A képviselő-testület a 2021. évi költségvetés végrehajtásáról szóló zárszámadást

*a)* 12.348.451.911 Ft bevétellel,

*b)* 9.419.741.986 Ft kiadással és

*c)* 2.928.709.925 Ft maradvánnyal

jóváhagyja.

(4) Az önkormányzat mérleg-szerűen bemutatott kiadásait, bevételeit önkormányzati szinten a képviselő-testület a 3. mellékletben foglaltaknak megfelelően fogadja el.

(5) A képviselő-testület a működési bevételek és kiadások, valamint a tőkejellegű bevételek és kiadások mérlegét az 19. és 20. mellékletek szerint fogadja el.

**2. §**

(1) A képviselő-testület az Önkormányzat 2021. évi zárszámadását részletesen a következők szerint fogadja el:

*1.* A képviselő-testület a kiemelt bevételi és kiadási előirányzatok teljesítését az alábbiak szerint fogadja el:

*a)* felhalmozási célú bevételek: 2.441.528.178 Ft,

*b)* felhalmozási célú kiadások: 930.605.171 Ft,

*c)* működési célú bevételek: 9.906.923.733 Ft,

*d)* működési célú kiadások: 8.489.136.815 Ft.

*2.* A képviselő-testület a kiemelt kiadási előirányzatok teljesítését az alábbiak szerint határozza meg:

*a)* személyi juttatások: 3.428.837.349 Ft,

*b)* munkaadókat terhelő járulék: 569.705.036 Ft,

*c)* dologi kiadás és egyéb folyó kiadások: 2.875.252.086 Ft,

*d)* ellátottak pénzbeli juttatásai: 71.721.798 Ft,

*e)* intézmények finanszírozása: 4.371.171.435 Ft,

*f)* egyéb működési célú támogatás ÁH-n belül: 106.094.502 Ft,

*g)* egyéb működési célú támogatás ÁH-n kívül: 283.833.380 Ft,

*h)* elvonások, befizetések: 958.567.769 Ft,

*i)* visszatérítendő működési támogatás: 0 Ft,

*j)* beruházások: 526.536.547 Ft,

*k)* felújítások: 254.795.910 Ft,

*l)* felhalmozási célú támogatások: 63.024.790 Ft,

*m)* visszatérítendő felhalmozási támogatás: 2.000.000 Ft,

*n)* hitelek törlesztése: 84.247.924 Ft,

*o)* ÁH-n belüli megelőlegezések visszafizetése: 195.124.095 Ft.

(2) A képviselő-testület az önkormányzati bevételeket forrásonként és intézményenként a 4. és 5- 9 mellékletekben foglaltak szerint, az önkormányzat általános működésének, ágazati feladatainak támogatását és a központi előirányzatok elszámolását a 10. mellékletben foglaltak szerint fogadja el.

(3) A képviselő testület az önkormányzati kiadások és bevételek kiemelt előirányzatonként, önálló intézményenként mérlegszerűen bemutatott kiadásait és bevételeit a 11. melléklet szerint fogadja el.

(4) A képviselő-testület az előirányzattal rendelkező intézmények és a gazdasági tevékenységet ellátó gazdálkodó szervezettel rendelkező költségvetési szervek kiadási és bevételi kiemelt előirányzatának teljesítését címenként, mérlegszerűen a 12. melléklet szerint, az önkormányzati kiadások előirányzatának teljesítését a 13. melléklet szerint, az önkormányzati feladatok kiadásai előirányzatának teljesítését a 14. melléklet szerint, a gazdasági tevékenységet ellátó gazdálkodó szervezettel rendelkező költségvetési szervek kiadásait a 15-18 mellékletek szerint fogadja el.

(5) A képviselő-testület az önkormányzat felújítási és felhalmozási kiadásait a 21. és 22. mellékletek szerint hagyja jóvá.

(6) A képviselő-testület az önkormányzat és intézményei feladatonkénti összesített bevételeit és kiadásait a 23. melléklet szerint hagyja jóvá.

**3. §**

(1) A képviselő-testület az önkormányzat adósságot keletkeztető ügyletekből és kezességvállalásokból fennálló kötelezettségeit célonkénti és évenkénti alakulását a 24. melléklet szerint, hitelállományát a tőketörlesztés és kamatterhei évenkénti alakulását a 25. melléklet szerint, az önkormányzat saját bevételeit és az adósságot keletkeztető ügyleteiből eredő fizetési kötelezettségét a 26. melléklet szerint, az önkormányzat adósságot keletkeztető fejlesztési céljait a 27. melléklet szerint, a saját bevételeinek részletezését az adósságot keletkeztető ügyletekből származó tárgyévi fizetési kötelezettség megállapításához a 28. melléklet szerint, az önkormányzat által adott kölcsönök állományát évenkénti bontásban a 29. melléklet szerint hagyja jóvá.

(2) A képviselő-testület az önkormányzat által adott közvetett támogatásokat a 30. melléklet szerint hagyja jóvá.

**4. §**

A képviselő testület a képviselői keretek felhasználását 31. melléklet szerint, a polgármesteri keret felhasználását a 32. és a 33. melléklet szerint fogadja el.

**5. §**

A képviselő-testület az önkormányzat támogatásértékű kiadásait és pénzeszköz átadásait a 34. melléklet szerint, a szociális és gyermekvédelmi jellegű juttatások kiadásait a 35. mellékletek szerint, az általános és céltartalékait a 36. melléklet szerint hagyja jóvá. A képviselő-testület az EU támogatással megvalósult projektek bevételeit és kiadásait a 37. melléklet szerint, az intézményi elszámolást a normatív és a központosított támogatásokról a 38. melléklet szerint, az önkormányzati adósságállomány alakulását lejárat, eszközök, bel-és külföldi hitelezők szerinti bontásban a 39. melléklet szerint, az intézmények bevételi és kiadási előirányzatának nyilvántartását a 41. és 42. mellékletek szerint fogadja el.

**6. §**

A képviselő-testület az önkormányzat költségvetési szervei záró létszámát a 40. melléklet szerint 746,75 főben fogadja el.

**7. §**

(1) A képviselő-testület az önkormányzat 2021. december 31. napi állapot szerinti mérlegét a 43. melléklet, vagyonelemenkénti kimutatását a 44. mellékletben részletezettek szerint, az eszközök és források összegét 49.687.002.046 Ft-ban állapítja meg.

(2) A képviselő-testület a befektetett pénzügyi eszközök állományát a 45. melléklet szerint, a forgalomképes ingatlanok és a korlátozottan forgalomképes ingatlanok leltárát a 46–47. mellékletekben részletezettek szerint, az önkormányzati részesedésű gazdasági társaságok értékelését a 48. melléklet szerint hagyja jóvá.

(3) A képviselő-testület az önkormányzat 2021. évi eredménykimutatását az 52. mellékletben foglaltak szerint hagyja jóvá.

(4) A képviselő-testület a pénzmaradvány elszámolását és felhasználását a 49, az 50. és az 51. mellékleteknek megfelelően engedélyezi.

(5) A Képviselő-testület az önkormányzat számított maradványát az 50. melléklet szerint fogadja el, és az 1.935.119 Ft szabad pénzmaradvány felhasználását az általános tartalékkeret emelésére engedélyezi.

**8. §**

Ez a rendelet a kihirdetését követő harmadik napon lép hatályba.

|  |  |
| --- | --- |
| **dr. Szilágyi Anita**jegyző | **Nagy János** polgármester |

**ZÁRADÉK**

Szigetszentmiklós Város Önkormányzatának Képviselő-testülete ezen rendeletét 2022. április 27. napján alkotta, 2022. április 28. napján kihirdetésre került.

**dr. Szilágyi Anita**jegyző